News Update: มหาเศรษฐีรัสเซียสูญเงินรวมกัน $83,000 ล้าน นานาชาติมุ่งเป้าชนชั้นสูง หวังกดดันปูติน ยูเครนทาบทามเศรษฐีดัง ‘โรมัน อับราโมวิช’ เจ้าของสโมสรเชลซี ช่วยไกล่เกลี่ยรัสเซีย - FINNOMENA
การตัดสินใจบุกยูเครนของปูตินทำให้เหล่ามหาเศรษฐีรัสเซียที่รวยติด 500 อันดับของโลก สูญเงินรวมกันแล้ว 83,000 ล้านดอลลาร์
2 มี.ค. 2565

การตัดสินใจบุกยูเครนของปูตินทำให้เหล่ามหาเศรษฐีรัสเซียที่รวยติด 500 อันดับของโลก สูญเงินรวมกันแล้ว 83,000 ล้านดอลลาร์
ตอนนี้การคว่ำบาตรจากทั่วโลกกำลังทำลายทั้งเศรษฐกิจและตลาดการเงินของรัสเซีย ซึ่งหนึ่งในกลุ่มที่ได้รับผลกระทบคือเหล่ามหาเศรษฐีรัสเซีย โดยล่าสุด (28 ก.พ.) สหภาพยุโรปเพิ่งรับรองการคว่ำบาตรเพิ่มเติมแก่ Alisher Usmanov, Mikhail Fridman, Petr Aven และ Alexei Mordashov
เมื่อรวมกับมาตรการคว่ำบาตรที่มีอยู่ก่อนหน้า รัฐบาลประเทศต่างๆ มองว่า บทลงโทษซึ่งมุ่งเป้าไปยังชนชั้นสูงที่ร่ำรวยจะเป็นอีกปัจจัยสำคัญในการกดดันรัสเซีย
คนที่เผชิญผลกระทบหนักที่สุดคือ Vagit Alekperov เจ้าของบริษัทน้ำมัน Lukoil PJSC ที่มูลค่าสินทรัพย์สุทธิของเขาร่วงไป 13,000 ล้านดอลลาร์ในปีนี้ โดยเมื่อวานนี้ (28 ก.พ.) ราคาหุ้นของบริษัทดิ่งแรงที่ 62.8%
Gennady Timchenko เจ้าของ Volga Group มหาเศรษฐีที่รวยที่สุดในรัสเซีย ซึ่งเป็นคนแรกๆ ที่ถูกคว่ำบาตรจาก UK นั้นสูญความมั่งคั่งไป 10,600 ล้านดอลลาร์หรือหายไปเกือบครึ่งในปีนี้ ขณะที่เจ้าของบริษัท Novatek ผู้ผลิตก๊าซธรรมชาติ Leonid Mikhelson สูญทรัพย์สินไป 10,200 ล้านดอลลาร์
มหาเศรษฐีชื่อดังอย่าง ‘โรมัน อับราโมวิช’ เจ้าของสโมสรเชลซี รวมถึงเจ้าของบริษัทผู้ผลิตเหล็ก Evraz Plc ก็ได้รับผลกระทบเช่นกันแม้จะไม่ได้อยู่ในรายชื่อการคว่ำบาตรก็ตาม โดยมูลค่าสินทรัพย์สุทธิของเขาลดลงไป 5,000 ล้านดอลลาร์
ความขัดแย้งดังกล่าวทำให้เมื่อวันเสาร์ที่ผ่านมา (26 ก.พ.) ‘โรมัน อับราโมวิช’ ตัดสินใจส่งต่ออำนาจการบริหารสโมสรแก่มูลนิธิการกุศลของสโมสร โดยโฆษกบอกว่า เขาได้รับการทาบทามจากยูเครนเพื่อช่วยเป็นคนกลางในการไกล่เกลี่ยสันติกับรัสเซีย
อ้างอิง: https://www.bloomberg.com/news/articles/2022-02-28/russian-billionaires-count-cost-of-83-billion-wealth-wipeout 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ปูติน
มหาเศรษฐีรัสเซีย
รัสเซีย
รัสเซียบุกยูเครน
รัสเซียยูเครน
วลาดิมีร์ ปูติน
เชลซี
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA